
E SIRENA DI YARA. 

PISKADD. 

SU KASA. 

NAN JUI HDMBER. 

NAN JUI MUHE(MAS JDNS KU SU RUMAN HDMBER) 

KRIADD DI KARNE I KABRITO I HOMBER IMPORTANTE DEN 
KOMUNIDAD DI YARA. 


KORO DI PISKADOR I NAN SENJORA. 



E storia. 


Yara ta un pueblecito na Savaneta, band’i lama, E poblashan ta biba di 
piskamenta i poko agricultura. Saiamente Don Luis ta kria bestia 
chikito. 

Nos storia ta kumsa ora Yara ta pasando den mal tempo. Awasero no ta 
kai, solo ta kima i tur mata ta seku. Pa kolmo un monstruo (kabes di 
buriko, seis kolebra ta reis 'fei su kabes i riba su lomba tres hala di 
aguila) ta terorisando e komunidad. E ta para band’i lama ta warda e 
piskadornan Jega ku nan piská mainta tempran pa spantanan i koi nan 
piská. Despwes di tempo ni piska e hendenan ta bai piaka, asina miedo 
nan tin. Hamber ta reina na Yara i e poblashon ta biba den ansha. 

Candido i Candida no tin kuminda pa nan juinan Yaramijo i Yaramija, 
Calamidad ta reina i ariba un anochi asta bjento ku lama a bira 
•furiosQ, E anochi ei Candido ta weita un spirito blanku sali fei 
lama den ■forma di un sirena. Den su opinion awor e desastre ta kompleto. 
Solamente Yaramija tin speransa ku e sirena no ta un spirito malo, 

E ta traha plan pa bai enfrenta e sirena i wak ta kiko e kier. 

Huntu ku Yaramijo( ku ta morto di spanto) nan ta warda e ■fenomenQ na 
kant’i lama. E intuishon di Yaramija tabata korekto, pasobra e sirena 
no ta spirito malo manera su hendenan a kere. E sirena ta 
priminti Yaramija di juda e pueblo di Yara ku awasero. Contra e monstruo 
si e no por hasi nada, pasobra, manera e ta bisa, producto di hende ta 
hende mes mester kombati. Pero si e ta priminti Yaramija ku e lo 
juda Yaramija si e tribi bringa e monstruo. 

Asina ta pasa ku Yaramija i Yaramijo, juda dor di e sirena, ta bringa e 
bestia ku ta resulta di ta nada mas ni menos, e importante Don Luis. 
Humilia Don Luis ta benta su kurpa fei baranka. Qra solo sali awasero 
ta kumsa jobe. E pueblo kontento ta alabá nan suerte i ta spera ku e 
amaneser ta trese fortuna. 

Esena 1. E lamenta di Candido i Candida. 

Atardi ora solo ta baha. Sonido di e olanan ku ta suta baranka. 
Candido ta trahando riba su tarai. Candida ta kosiendo panja pa e 
juinan. Yaramijo tristu ta sintá riba un baranka ta korta un palo. 
Yaramija ta kara pa lama!, tambe sintá tristu riba swela. 

Diripiente Candido ta lanta para rabiá i tristu ala bes. 

Candido s Pa ki lastra tarai 
riba tond'i lama, 
pa ki tira answe 
den skoch'i di ola? 

Si n' ta bal koi piska, 
si n' ta bal bai lama. 

Pa ki trasnochá, 
pa ki tenta swerte, 
bringa or'i fortuna 
ariba lama? 

Si n' ta bal koi piska, 
si n' ta bal bai lama, 

Pa ki molestiá 
si e monstruo golos 
ta horta nos pargo 
nos pikuda, nos kreeft 
kabaron i karkó. 

Si e monstruo ku hala 
ta vrit noB kuminda, 
si e monstruo buriko 

a ruina nos Yara. (Candido ta kai sinta tristu) 

E kaor di e piskadornan s 


Tempo malo ta reina, 
tempo malo ta anda 
den pueblo di Yara. 

No ta bok'' tribon!, 
no ta rab’i orkan 
ta tene nos boto 
inutil na waf. 

T’e burik'i tres hala 
meimei su kabes 
seis kolebra ta reis. 

Spiritu malo ta reina, 
spiritu malo ta anda 
kamind'i lama. 

No ta bok'i tribon, 
no ta rab’i orkan 
ta tene nos tur 
ku hamber na kas. 

T'e burik'i tres hala 
meimei su kabes 
seis kolebra ta reis. 

E piskadornan ta sigi 'neurie’ nan refrein, pero kada bes mas suave. 

muhernan awor ta sigi. Nan stem ta kreses 

Muhernan s Tempo malo ta reina, 

Tempo malo ta anda (2x) 

den pueblo di Yara 



Diripiente Candida ta lanta para i ta kumsa lamentá. 

Candida : Sekura ta reina, 

ni un palo ta pari 
sikiera un fruta. 

Solo ta kima 
solo ta mata 
dia den dia "■fo 
ni un gota di awa 
ta kai fei dj'un nubia. 

Ku sodó riba frenta 
nos ta hala nos chapi 
ma ki bal esfuerzo 
ki bal bo trabow 
si posnan ta seku 
kuranan ta morto 
si ta santo so tin 
den hofi den mondi. 

Ai ta kon nos ta hasi? 

Ai ta unda ta bai? 

Si kabrit'i Don Luis 
ta kada dia mas karo. 

Ai ta kon nos ta hasi? 

Ai ta unda ta bai? 

E koor di e muhernan ta kumsa lamentá: 

Muhernan : Tempo malo ta reina, 
tempo malo ta anda 
den pueblo di Yara. 

U n" tin boonchi 


u n’ tin pinda 
kamkomber ni jambo 
melon ni patia 
kenepa ni mango. 

Ai ta kon nos ta hasi? 

Ai ta unda ta bai? 

Si kos sigi asina 
mester laga nos Yara. 

Spiritu malo ta reina, 
spiritu malo ta anda 
den tera di Yara. 

Ku karn’i kabrito 
dia den dia 'fo 
hos ta mata nos hamber 
te nos plaka bai kaba 
den sak'i Don Luis. 

Ai ta kon nos ta hasi? 

Ai ta unda ta bai? 

Si kos sigi asina 
tin di laga nos Yara. 

Nan ta keda 'neurie' e refrein te diripiente fei di lew ta bini e 
gritamento di karne ku kabrito. E sonidonan ta bira mas fuerte, pasobra 
e bestianan ta biniendo serka. Tur hende ta paralisá. Don Luis ta 
serkando. 

Don Luis ta drenta. Su tras un sirbienta ta pusha un garetilla jen di 


7 



karné< pa bende. Kompará ku e piBkadornan Don Luis ta bisti di 
luho(glitterpak?). Tur hende ta keto, tur hende ta kabes abow. Don Luis 
ta tira un bistaso ariba e pueblo di piskadornan i despwes ta dirihi 
palabra na Candido i Candido. Esakinan no ta reakshoná muchu. Dra Don 
Luis papia su stem ta manera resoná entre e barankanan. E ta hipocresia 
riba dos pia. 

Don Luis : Pasenshi Candido! Karga pasenshi Candidal Ta asina den bida 

kosnan sa pasa. Un anja ta bon, otro anja ta malo. Ta Dios so 
den shelo sa pakiko ta kiko. 

Pasenshi Candido! Pasenshi Candida! 

Dios Gracia mi tin algun karne ku kabrito pa □■fresé boso den 
e temponan malo aki. Pasobra hende mester juda otroi, den 
tempo bon i den tempo malo. Ta asina Dios a traha mundo. 

E ta warda un rato. Poko poko e piskadornan ta bini aserka i ku masha 
mal gana nan ta dunele plaka. E sirbienta ta entrega esun ku paga un 
pida chikito di e karni. 

Akinan mester bini un choreoarafia oa e moveshonnan. 

Durante e baile aki dos o tres piskadó ta komentá melodiosamente riba e 
'bondad' di Don Luis. 

Piskadornans Un pi'i kabrito pa shete barika 
sinku boka p'un kabes di karné 
pa henter un •famia un tripa jená 
uuuuuuuunnnnnnnn tamanj'i sigá. (mustra ku nan man) 

Asina Don Luis ta juda nos pober 
ma antes di nada ta juda su mes. 

Plaka ta 2 ona, plaka ta kai 

plaka ta lora den kah'i her‘'i Don Luis, 

Bendedó di kabrito, karné i pojito 
B ta kurandero, bankero i asta doctoor. 

N’ tin un fnas grandi, n' tin un mas riko 
N' tin un mas importante senjor 
ku Don Luis, konseher'i pastó. 

Candido i Candida no ta kumpra nada. Nan plaka a kaba. Yaramijo i 
Yaramija ta ripará esei. Qra e bendemento a kaba, Don Luis ta konta su 
plaka i ta sende un sigá. Satisfecho e ta dobla bai kas, sigi dor di e 
sirbienta. 

Yaramijo i Yaramija ta bini dilanti, 

Yaramijo s Plaka a kaba. 

Yaramija s Stoma bashi nos ta bai drumi. 

Yaramijo s Kon nos ta bai hasi awor? 

Yaramija s Kome kadushi, kome lagadishi, kome bichi..Mi tampoko n' sal 
Un bjento ta lanta, lama ta kumsa bira bruto. Ta manera naturalesa a 
rabia, Nan dos ta tene otro. Candido ta bini, Candida ta bini i nan 
kwater ta bai paden den kas( kita stage). E orkan ta tormentá Yara. 
Lusnan ta paga, hendenan ta bai den kas. Ta anochi. 

Basta rato bo por tende e jorá di bjentu i e olanan ku ta dal duru 
kontra e barankanan. 

Candido ta aparesé ku un lanterna. £ ta koi rumbo pa lama i ta bai sinta 
riba baranka kara pa lama. Einan e ta keda henter anochi, pensando, 
weitando ta kiko ta pasando. 

ajssKis 

Esena 2. 


Su majan mainta. Solo ta sali. Lama ta kalmo, bjento a kai. Candida, 
Yaramijo, Yaramija, tur tristu ta warda jegada di Candido. Ningun sa ta 
unda e ta. Candida tin un presentimento ku algu grave a pasa. Yaramijo 
ta tira bista den lehania. Yaramija ta konsolando su mama. Piskadornan i 
nan senjoranan ta reuni ront di e ■famia di Candido. 

Yaramija n Kisas el a bai bebe ko'fi serka un amigo. Kisas awa a drenta 
algun kas i el a bai juda e hendenan. Asina tanto kos por a 
pasa, mamai. Ta pakiko pensa semper riba e kosnan di mas 
grave? E ta bin, mamai. E ta bin. Mi ta sigur k'e ta bin! 
Yaramijo ! Atele ei! Atele ei! Candido a regresa! 

Candida i Yaramija ta kore bai wak band'i Yaramijo. Nan tur ta kontento. 
Yaramija s Bo ta wak, mamai. 

Candida s Mi jui, mi tin miedo di lama. Semper mi tabata tin miedo di 
lama. Kada bes e bai piska, mi ta pasa mil susto den mi 
sonjo. 

Bosonan ta hoben. Bosonan no sa kon kurason di muhe di 
piskado ta. Kwanto komér no a perde nan kasá den brasa di e 
olanan. Kwanto homber sin miedo nunka a bin bek. 

Lama ta bunita, mi jui, pero e no konosé misericordia, e no 
konosé pordon. 

E piskadornan no ta di akwerdo ku Candida i nan ta ekspresá nan opinion 
kantando. 

Piskadornan s Lama ta bunita, 

ai ki dushi lama. 

Lama ta kuminda. 

lama ta nos guia. 

Sin e no tin bida, 
no tin pan, ni legria. 

Un piskado ta bini dilanti pa ekspresá su nostalgia pa lama(papiá): 
Bela ta bola den brasa di bjento 
ffli nanishi ta hole perfum'i lama. 

Ki suave quietud, ki teritael taejesa 
mi Mowo ta wak pelikan sambujá. 

Skuma ta boltroi, ola ta kanta 
mi lipnan ta salu di aw'i lama 
Por fin mi ta liber, por fin mi ta so 
por fin mi ta taitau, felis na lama. 

Piskadornan: Lama ta taunita, 

ai ki dushi lama. 

Lama ta kuminda,, 
lama ta nos guia. 

Sin e no tin bidai, 
no tin pan, ni legria. 

E muhernan ta ripiti kantando mas o menos e palabranan di Candida. 
Muhernan : Lama ta bunita, 

esta dushi lama. 

Ma pordon ni speransa 
e no konosé. 

Lama ta santana, 
lama ta tristesa 
pa hende muhe. 

Ma pordon ni speransa 

e no konosé. 


Lama ta santana, 
lama ta tristesa 
pa hende muhe. 

Candido ta drenta. Su kara ta tristu. Su lanterna ta kibrá. Candida i e 
juinan ta brasé, pero ta parse ku el a perde su gevoel, ku algu teribel 
a pasa ku ne. E ta kai sinta, su pensamento ta lew. Tur hende ta 
observele, ansioso pa sa kiko a pasa ku ne. 

Candida s Ta kiko a pasabo, Candido? 

Yaramija s Ta kiko, papai? 

Yaramijo : Konta nos kiko a pasa, papai! 

Candida : Ki talta, mi dushi? 

Qamentando) Ai, akinan ta malora ta sigi malora. Su kara ta 
mustra ku algo teribel a spanté. 

Silencio. Tur hende ta wak Candido. 

Candido : Manera b''a bisa, muhe! Malora ta sigi malora. N" tin fin pa 
nos salba di dje. 

Awor asta ola ta skupi desgrasia pa Yara. 

Yaramija : Ta kiko, papai? 

Yaramijo : Konta nos, papai! 

Candida : Mi Dios! Ta kiko nos a hasi pa meresé tanto kastigo asina? 
F^iskadornan ^ Muhernan : 

Tempo malo ta reina, 
tempo malo ta anda. 

Un bestia mahos 
ta horta nos pan. 

Seko nos tera 

bow solD ■feros. 


Awor ta lama 
ta lanta ku nos. 

Tempa malo ta reina, 
tempo malo sin fin 
ta kubri ku jaga 
nos tera di Yara. 

Candido ta kumsa konta su storia. E hendenan ta kompanjá su kwento ku 
exlamashonan kada bes ku nan ta impresioná di algu. 

Candido s Tabata prome ku marduga. (prome ku marduga) 

E lama tormentá 
tabata suta baranka 

manera su stoma kier a sak'un veneno. (veneno..veneno..) 

E bjento tabata jora 
manera un mama 

k’a perde tres jui. (un mama k'a perde tres jui) 

Tabata prome ku marduga. 

Tabata prome ku marduga (marduga..marduga.) 

ora m‘'a tende un kantá misterioso (aaahhhhaahhhaahhh) 

un gemido lehano ku mas serka ta bin. 

(spanta) Diripiente a reis mi dilanti 

un kurp'i muhe mas grandi ku’n kas. (manera un kas, 

meskos ku'n kas) 

Ku kabeinan di oro, su pecho sumj (kabei oro, oro, oro!) 
mas blanku ku sant'''i lama (blanku, blanku) 

di lombrishi pabow 

tur na skam'i piská. (skam’i 

piská..lombrishi di ora..) 


E1 a hera kimami 

ku su wDwo di ■fuego (wowo di 111090 .. kandela!) 

M'a spanta, m''a kai, ai m'a perde kabes. (Aaaaahhh) 

(pauze) 

Qra m'a lanta band'i baranka 
lama a pega sonjo 
un bjento trankil 
ta karisiá e mainta. 

Pero mi kurpa ta tembla 

kada bes ku mi pensa rib'e spirit'i lama. 

Ki malora atrobe 
el lo tresB pa Yara? 

Ki malora ta bin 
■fei di aw’i lama? 

Piskadornan Muhernan s (turesten ku nan ta kanta nan ta bai 
para un kaminda den background, Candido i Candida ta sigi nan tras) 

Na kosta di Yara 
un spiritu muhe 
a nase fei ola 
■fei ol'i lama. 

Kisas ki malora, 
mala swerte sin fin, 
el lo trese pa Yara. 

Tempo malo ta reina, 
tempo malo ta anda 
na kosta di Yara. 

Yaramijo i 
Yaramija s 


Yaramijo ! 

Yaramija : 


Yaramijo : 

Yaramija : 

Yaramijo : 
Yaramijo t 
Yaramijo : 
Yaramija 


Un monstruo salbahei, 
un spirito muhe 
a bin 'fei lama. 

Spirito malo ta reina, 
spirito malo ta anda 
den boka di Yara. 

Yaramija ta so. 

E hendenan a perde speransa. Nan ta pensa ku kos no lo 
drecha mas. 

Ken sa ku e spirito di lama no ta un ku ta bon, un ku ta 
trese suerte pa nos. 

No sonja, Yaramija. Hopi tormento nos ta pasa den. Nos tur a 
perde kurashi, 

Bi nos ku ta jong tambe perde speransa lo no tin salbashon. 
Mihó nos bai ■fei Yara, purba suerte na otro lugá. Mi no 
kier pasa mi dianan lamentando manera e hendenan aki bow. 

Mi mes ta bai weita ta kiko ta kiko. Mi mes ta bai wak ki 
spirito esei ta. Si e tambe ta malo, e ora si mi ta bai, lew 
■fei papai, lew ■fei mamai. 

Pero no bo so. Ki mal alma kisas e sirena lo ta. Ami ta bai 
ku bo. 

Si bo kier bo ta bin, pero so o nos dos, ami si ta bai 
wak awe nochi na kant'i lama. 

Nos por bai majan? 

Awe nochi mi di. 

(poko miedo) Mi ta kompanjabo. 

Ora mamai ku papai ta na sonjo, nos ta bai n'e baranka. 

Einan nos lo warda e sirena paresé. 

Nan ta kuchikuchi ku otro, trahando nan plan. Den background e 
piskadornan ta 'neurie' nan lamento mientras solo ta subi shelo i baha 
atrobe. 

Akinan mester bin un choreQQratia mustrando kiko e Di s kadorna n 
k u nan senjora ta hasi riba un dia. Den baile e diferente acti v idadnan 

mester wordu simbol i sá. E bai 1 e. por. wQr.du_.int.e.ruma.i_ . M . .,k..a n.t i . k 

di u n soli s ta. E r ef rein na ■ final ta pa e koor di hQmber i muhe., 


Kantika 'Bida di solo’. Un stem ta kanta, ku O'f sin muziek. 
Den mainta solo ta nase 
■febril i timido 
mané pagra den man. 

Su luz tin dulsura 
kargá ku speransa 
di un dia felis. 

Tras di sero, tras di kolina 
skuridad ta huyendo. 

E prome lus di dia 
ta pinta nubianan roos. 

I tur pajarito 
ta bati nan hala 
i ta lansa nan grito 
kore sonjo fei flor. 

Den merdia kandela 


ta drama fei shelo 
kima kasnan i ka.ja 
kurti kwero di hende 
kushi raisnan di •flor. 
Solo di merdia 
nos ta ruega piedad 
pasQ tao fuego ferós 
ta pa •fierno traha. 

Den atardi solo ta muri 
trankil i glorioso 
den aw’i lama. 

Su lu 2 tin dulsura 
su luz tin •freskura 
Bu luz tin amor. 

T’un abraso di amigo 
un karaai''i karinjo 
un sunchi ajó. 


Tur ! 

Solo ta reis, solo ta baha 

Dia ta nase, dia ta taai 

Sina ta ley, sina ta bida 

Nase i vibra te ku nos bai. (Luz ta paga) 

ssss® 

Esena 3. 


Nochi laat, Bjento ta supla. Lama ta bruto. Yaramija i su ruman ta sintá 
riba baranka na lama. 

Yaramijo n Mi ta bai kas. 

Yaramija n Warda un rato. 

Yaramijo s E n' ta bin mas. 

Yaramija s Papai di, prome ku marduga, 

Yaramijo s Ta marduga kaba, 

Yaramija s No ainda no. Tende! Tende! 

Nan dos ta skucha. Di lew un melodia ta klink. Poko poko e ta bira mas 
sterki, e ta bini mas serka. Yaramijo ta hanja miedo i kier kore bai, 
Yaramija s Keda! No sea kobarde! 

Nan ta skucha. E melodia ta klink awor net band'i nan. Diripiente e 
sirena ta sali fei lama i ta bai sinta riba e baranka, kara pa nan. 
Yaramijo ta spanta i ta skonde tras di e baranka. Yaramija ta so 
ku e sirena, 

Silencio ta reina durante basta rato. 

Yaramija por ■fin ta koi kurashi i ta dirigi palabra na e sirena. 

Yaramija s Kende bo ta? Pakiko b'a bin? 

(Silencio) 

(anshá i rabiá) Ki b'a bin hasi na Yara? 

Nos tin hopi kibramento di kabes kaba, nos no mester 
mas. 

(Despwes di un rato) 

Sirena s Mi nomber ta Speransa. Mi mama ta lama, mi tata ta solo. 
Bjentu k'e nubianan ta mi ruman. 

Yaramija : Nan tur ta bo fainia? Anto pa kiko nan ta rabiá ku Yara? Nos 
nunka a hasinan nada. 

(rabiá i ku hopi kurashi) 

Pa kiko awa no ta jobe? Pa kiko e nubianan ta lubidá nos 
baranka? Solo ta seka nos matanan, bjento i lama ta lanta ku 
nos den anochi. 

Anto pa kolmo un monstruo kabes di buriko ta spanta e 
piskadornan na kaminda pa kas. Nan ta laga nan piskechi kai i 
man bashi nan ta kore bin kas. 

E monstruo ei tambe sigur ta bo famia. Anochi bo ta bini 
bishit'e. 

Sirena : (sakudiendo su kabes) Pasa mi a pasa aki banda. Pa swerte, 
nada mas. Pero mi ta komprondé bo problema. 

Bo sa, mi tata ta bjew i e ta hopi distrai. Tin tempo ku e ta 
lubidá ku e ta kima demasiado. Mi rumannan, eseinan nan kabes 
ta na asina hopi kos ku asta nan ta lubidá ta kiko ta nan 
trabow. Mi mama mes tambe tin biaha ku e ta lanta ku masha 
mal beis. 

Yaramija : Anto bisa bo hendenan pone nan kabes na tino, pasobra ta nos 
ta sufri, ta nos aki bow ta pasa trabow. 

Sirena : Kalmabo, Yaramija, mi lo papia ku nan. Mi lo mustra nan riba 
nan responsabilidad. 

Yaramija : Tambe bisa e monstruo amigo di bo ei pa somentá di aki banda! 
Sirena : Mi por hasi hopi kos, pero esei si no. Mi ta jui di 

naturalesa, i ta riba naturalesa so mi tin poder. E monstruo 
ta producto di bosonan mes, i ta boso mes mester bring'e. 
Yaramija : Pero ta kon bo kier ku nos..Ta kon? 

Sirena s Ku bo kurashii, Yaramijai, bo mes por kore ku ne. 

Yaramija s Ami? 

Sirena s Abo mes! 

Yaramija s Ami, tamanj’i ■fruminga, bringa un bestia tamanj'i kabai? 

Su kabes di buriko so ta dies biaha mas grandi ku henter mi 
kurpa, anto tur e kolebranan. Nan ta trose ront di mi kurpa 
chupa rosea ■fei mi pulmon. Su halanan ta dal kalke mula 
mata. No ki mishi, ami..no... 

Sirena s Bo no mester tin miedo. Mi lo juda bo i ariba dje, korda 
semper ku si bo no purba, hamas bo lo logra. 

Si bo no hasi, bida no ta bida, mundu no ta mundu. Ta esei ta 
destino di tur hende. 

(Silencio. E sirena ta tira un bista ariba lama, manera e ta tende algo) 
Ora a jega pa mi bai. Mi kier sa mi mama ta jamami. 

Bai kas i prome ku rajo di solo sali lo bo topa ku e bestia. 
Bring'e ku bo kurashi i mi lo korda ariba bo. 

(E ta saka un linja kargá di piska -fei su rabo.) 

Anto esaki ta bo hiba kas. 

(E melodia di e sirena ta klink i e sirena ta baha den awa, disparsé.) 

Despwes di un rato Yaramijo ta sali fei tras di baranka. Yaramija no sa 
ki pa hasi. Yaramijo tin hopi miedo. Yaramija ta kumsa kana den un 
cirkulo, kabes abow, blo pensando. Yaramijo, ku miedo, ta sinta riba 
swela. Un kangrew ta drenta i ta sinta watch Yaramija. Despwes e ta 
kumsa kanta loke Yaramija ta pensa. 

Kangrew s Lo mi bai, lo mi no bai 
lo mi bai, lo mi no bai 
anto kiko lo para di mai i papai? 

Ld (ni taai, lo mi no taai 

1d mi bai, 1q mi no taai 

bring^'e buriko tamanj'i kataai? 

Lq mi bai, lo mi no bai 

lo mi bai, lo mi no bai 

anto laga Yara jora malai? 

Lo mi bai, lo mi no taai 

lo mi bai, lo mi no taai 

i kambia rumbo ku Yara ta bai? 

(e teksto aki full dos biaha) 

Yaramija ta stop di kana ront. E ta bai sinta band’i su ruman kansá di 

penráa. E kangrew ta taula den awa ku un plons. 

Silencio profundo ta reina. Solamente e olanan bo ta tende. 

Diripiente den lehania un gai ta kanta. 

Yaramija : Gai a kanta. Mainta ta na kaminda. 

(e ta lanta para) 

Ban wak si nos tin pia pa para kontra e monstruo di Yara. 
Ban! 

Yaramijo : Bo kier min, nos ta bai...? 

Yaramija : Nos ta bai awor! 

Yaramija ta koi e linja ku piská i nan ta bai. 

iSJSRS 

Esena 4. 


Kaminda pa kas. Ta skur. Bjento ta jora den e matanan. Lew kachonan ta 
blaT. Yaramijo i Yaramija ta kana poko pokoi, skuchando tur sonido ku ta 
parse misterioso. Diripiente un taki ta kraak i nan spanta keda pará. 

Na e momento ei ku jen di desordu e monstruo ta bula para nan dilanti. 
Nan prome reakshon ta pa laga nan piska kai i kore bai|, pero mesora 
Yaramijai, ku tin mas kurashi,, ta piki e piskanan k^a kai i ta enfrenta e 
fflosntruo. Yaramijo ta para su tras. E dos muchanan i e monstruo ta drai 
ront di otroi, sin ku nan tribi serka otro. E monstruo ta grunja purba 
spantanan, ma kon spanté ku Yaramijo i Yaramija ta, nan ta keda toch. 

Di lew e melodia di e sirena ta klink. Yaramija ta skucha i ta hanja 
kurashi. 

Monstruo s Lag'e piská! 

Yaramija s Nol 
Monstruo s Lag'e piská! 

Yaramija s No! 

E monstruo ta kere ku komo Yaramijo ta homber e ta esun di mas 
peligroso. Pesei e ta bula su tras. Awor e pelea ta kumsa. 

Akin an mester.b.in _...un_ç±gr.eggr a i.ia_..p^„e..ml.egx-,ya..bai,le.,k^^^ 

mu sika . 

Na e •final di e pelea Yaramijo ta bow i e monstruo ta kla pa tira ariba 
dje. E melodia di e sirena ta fuerte na e momento importante aki i 
Yaramija ta wak su linja ku piská i diripiente ta hanja un idea. 

Qra ku e monstruo kier bai bula, Yaramija ta haak su pia den e linja 
i asina e monstruo ta trompiká kai dal abow. Yaramija i 





Yaramija ta bula riba dje dal'e makete. Nan ta keda dar'e te ara e pidi 
pardon. 

Monstruo : Pordon, pordon. No dal mi mas. Ta hende mi ta, ta hende mi 
ta. 

Yaramija ; Hende? 

Yaramijo ; Hende? 

Yaramija ; Ta kende bo ta? 

Nan dos ta ranka e maskara fei di su kabes i ki Borpreaa ora nan 
rekonosé Don Luis. 

Y. & Y. ; Don Luis! 

Yaramija ; M''a ta Don Luis. 

Yaramijo ; Don Luis. 

Don Luis ta asina humiliá ku e ta dera su kabes den santo i ta yora. 
Yaramija ; Anto t'abo t''B spirito malo. 

Speransa tabata tin razon. Spirito malo ta hende malo. 

(rabiá) Nos ta lastrabo hibabo Yara pa tur hende wak ta kiko 
t’e kara di maldad. Kajente pa plaka, lagadishi lo kome bo 
higra. Don LuiSi, ta kende por a kere. 

Na e palo di mas halto nos lo kolgabo. 

Don Luis ; Pardon,.mi ta duna boso tur plaka bek..pordon,.mi ta pidi 
pordon. 

Yaramija ; Awor ta laat, sinberguensa. Bo no lo skapa bo kastigo. 
Turesten ku nan ta para ei nan, Candido i Candida ta drenta huntu ku e 
piskadornan i nan senjora. Nan tur ta wak Don Luis i ta 
komprondé loke a pasa. 

Tur ; Don Luis! 

Don Luis ta lanta para enfrenta nan. 

Akinan mester bin un ”58116 di amenasa\ E musika i e irtobe s honnen 
mester tin un aire sinistro ku nan. E hendenan ta kaoás di mata Don Luis 
§i.„nan^.mes.,,..PgM.mLq„nan.Ai^Surba„.,,rDndorLé^^^ 

salba di e hendenan e ta kore bai tira su kurpa ■fei baranka. Ku un gritQ 

i.sfian.t.Qsg„,,i„,,.ta.,,,k,ai.„d.Bn..,,aw^^^^^^^ 

Candido i Candida ta brasa nan dos jui. 

Candido s Mi jui! 

Candida s Mi juiI 
Yaramija s Ata piská! 

Tur hende ta asombrá. 

Candido s Ma ta kon..ta •fei unda.? 

Yaramija s Skucha! E sirena di Yara. (e musika di e sirena ta klink den 
lehania.) 

Candida s Ma ta kiko, ta kon.»? Mi"n ta komprondé. 

Yaramija s Despwes mi lo konta boso tur kos. 

Yaramijo s Wak! Solo ta sali... 

Tur hende ta bira kontento. 

Yaramija ta kumsa kanta, tur e hendenan ta sigi s 
Den mainta solo ta nase 
febril i timido 
mané pagra den man. 

Su luz tin dulsura 
kargá ku speransa 
di un dia felis. 

Tras di sera, tras di kalina 
skuridad ta huyendo. 

E prome lus di dia 
ta pinta nubianan raos. 

I tur pajarito 
ta bati nan hala 
i ta lansa nan grito 
kore sonjo fei flor. 

I ku 301 "^ mainta 
libertad tambe a bin. 

I gainan ta kanta 
alabá lus di dian 
proklamá ku legria 
victoria por fin. 

Asina rumannan 
prepará bo tarai i, 
koi bo linja i anzwe 
hisa anker pa bai. 

Ban wak ki ■fortuna 
tin den destino skondi. 

Awa ta kumsa jotae turesten solo ta sali. 

Stem ! Awasero! Diablo ta bati su kasá ku pal'i funchiI 
Qtro stem! ^0, diablo ta bati Don Luis! 

Otro stem: No ku pal'i funchi! 

Otro stems Karbachi! 

Otro stem! Awasero ta jobe! 

Yaramija s Speransa a tene su palabra. 

Atrobe tur ta kanta e kantika finals den mainta solo ta nase. 

